[{"text_idx": "#000002", "text": "17 erakunde elkartu dira emakumeak zientzian bistaratzeko"}, {"text_idx": "#000003", "text": "Hamazazpi euskal erakundek aurkeztu dute urtez urte handituz doan \u2018Emakumeak Zientzian\u2019 proiektua, eta, horrela, ekimenaren helburuekiko konpromisoa berretsi dute: zientzian diharduten emakumeen lana ikusaraztea, jarduera zientifiko-teknikoak gizonezkoen kontua direlako ustea apurtzea eta neskek eta nerabeek zientziako ikasketak hauta ditzaten sustatzea."}, {"text_idx": "#000004", "text": "Otsailaren 11n ospatzen den Emakume eta Neska Zientzialarien Nazioarteko Egunerako programa zabala antolatu dute. Egun horretatik 18ra bitarteko astean, egingo dira \u2018Emakumeak Zientzian 2022\u2019 ekimenaren ekintzak Donostian. Era askotako jardueraz osatutako eskaintza egongo da, \u2018Zientzia bada nesken kontua\u2019 mezua ahalik eta pertsona gehienei helarazteko eta zientziaren eta teknologiaren eremuan sarbide eta garapen profesional berdinzalea lortzeak duen garrantzia azpimarratzeko."}, {"text_idx": "#000005", "text": "Antolatzaileek adierazi dutenez, adin guztietako jendeak izango du ekimenean parte hartzeko aukera. Esaterako, familientzako Zientziaren Izarrak esperimentu-tailerrak eskainiko dira Eureka! Zientzia Museoan; altxorraren bila joko ezagunean oinarritutako Zientziaren Altxorra jokoa, eta Piztu! Emakumeon energia antzezlan dibertigarria eskainiko da."}, {"text_idx": "#000006", "text": "Nerabeentzako ingeniaritza eta nanozientzia tailerrak, eskolek mahai-inguru batean parte hartu eta zenbait ikerketa-zentro bisitatzeko aukera izango dute; baita irakasleentzako orientazio akademikoarekin lotutako saio berezia ere, etorkizuneko belaunaldientzat erreferentzia izango diren eredu errealak aurkezteko helburuarekin guzti horiek."}, {"text_idx": "#000007", "text": "Emakume helduek kulturaren transmisioan duten zeregina balioesteko, 55 urtetik gorako emakumeentzako tailerrak antolatu dira. Esperientziaren boterea izenburua du ekintza horrek: zenbait esperimentu labur eta erraz helaraziko zaizkie, edozein lekutan egiteko modukoak, kultura zientifikoa familietan eta gure inguruneetan ibil dadin."}, {"text_idx": "#000009", "text": "Gipuzkoako hainbat ikerketa-zentroetan lan egiten duten sei emakumezko igoko dira oholtzara beren ikerketei buruz hitz egiteko eta historiako emakume zientzialari handietako batzuk omentzeko, haien bizitza liluragarrien eta ekarpen zientifikoen berri emanez."}, {"text_idx": "#000010", "text": "Halaber, bi erakusketa ere bisitatu ahal izango dira, bat \u2018Eureka!\u2019 Zientzia Museoan eta beste bat Gipuzkoako Parke Zientifiko eta Teknologikoaren eraikin nagusian. Gainera, berrikuntza eta proba pilotu gisa, Donostian, ekimen bat jarri dugu abian, hiriguneko saltoki batzuekin elkarlanean, erakusleihoetan beren ibilbide bikainagatik nabarmentzen diren emakumezko zientzialariak omentzeko. Elhuyarrekin, Donostiako Sustapenarekin eta San Martin Auzoarekin batera egindako lanari esker lortu da ekimen hau."}, {"text_idx": "#000012", "text": "Irakasle jubilatu elorrioarrak 800 itzulpen egin ditu urtebetean Wikipedia euskaraz bultzatzeko"}, {"text_idx": "#000015", "text": "Jocelyn Bell, jeinu bat itzalean"}, {"text_idx": "#000016", "text": "Pulsar-en aurkitzailea, honoris causa doktorea izendatuko du EHUk"}, {"text_idx": "#000018", "text": "Harpidetu gure asteroko buletineanSuscri\u0301bete a nuestro boleti\u0301n semanal"}]